Tapantoni Virtual

Ara seria el moment de celebrar el Tapantoni de Primavera, però l’edició d’enguany arriba amb una gran novetat: realitzarem el primer Tapantoni Virtual!

Aquests dies els bars i restaurants de Sant Antoni van obrint amb limitacions i n’hi ha que encara no han pogut fer-ho, per la qual cosa no hem pogut fer el Tapantoni tradicional.

Us convidem a acostar-vos als bars i restaurants oberts i a participar en el Tapantoni Virtual.

El Tapantoni Virtual serà l’oportunitat de descobrir quins són els millors “cuinetes” entre tots vosaltres, ja que estem convençuts que entre tots plegats hi ha més d’un o una gran xef amagat.

Així doncs, volem proposar-vos que aquesta vegada sigueu vosaltres els que compartiu amb nosaltres la millor tapa amb la que podeu demostrar la vostra vàlua culinària. I si ho feu, tindreu premi! Un jurat format per restauradors del barri escollirà la millor proposta presentada i el guanyador obtindrà un xec regal de 300€ de compra per utilitzar en els establiments associats a Sant Antoni Comerç.

Per inspirar-vos, us deixem amb la proposta de tapa que ens presenten 5 restauradors del barri. Aquí teniu el vídeo de presentació. I properament us anirem compartint el vídeo de cada proposta amb la seva recepta i així també la podeu provar, si us ve de gust.

Teniu de temps entre el 22 de maig i el 7 de juny per participar i demostrar quin és el millor xef casolà!

Publiqueu la vostra proposta a Instagram en format de foto o vídeo, etiqueteu el perfil @tapantoni, expliqueu-nos breument la recepta de la tapa i afegiu el # del concurs: #concurstapantonivirtual.

Per a més informació, consulteu les bases del concurs aquí!

Ja estem salivant només d’imaginar-nos les vostres propostes.

Mans a la cuina i sort!